tartuNLP/wikipedia-smugri-20251201 huggingface dataset:
Paul Joseph Watson

Paul Joseph Watson (s. 24. toukokuuta 1982 Sheffield, Englanti) on brittiläinen YouTube-persoona, radiojuontaja, toimittaja ja salaliittoteoreetikko. Watson tunnetaan YouTubessa videoista, jotka kritisoivat muun muassa islamia, feminismiä, populaarikulttuuria ja vasemmistopolitiikkaa.
Ura.
Watson työskenteli pitkään yhdysvaltalaisen salaliittoteoreetikko Alex Jonesin omistamalla Infowars.com-sivustolla sekä sen sisarsivustolla PrisonPlanet.com. Watsonilla oli huhtikuussa 2021 Twitterissä yli miljoona seuraajaa ja YouTubessa yli 1,8 miljoonaa tilaajaa.
Elokuussa 2016 Watson julkaisi videon, jolla hän väitti presidenttiehdokas Hillary Clintonin kärsivän terveysongelmista. Video sai yli kolme miljoonaa katselukertaa. Yhdysvaltalainen juorulehti "National Enquirer" teki jutun Clintonin terveydestä, ja Fox News kommentoi asiaa. Watsonia on pidetty Clintonin terveyshuhujen keskeisenä levittäjänä.
Helmikuussa 2017 Watson tarjoutui maksamaan matkan Ruotsiin niille toimittajille, jotka ”väittävät Ruotsin olevan turvallinen”. Kyseessä siis olivat vaarallisiksikin väitetyt, melkein kokonaan maahanmuuttajien asuttamat niin sanotut no go-alueet, jotka olivat saaneet amerikkalaismediassa huomiota. Useat henkilöt tarjoutuivat lähtemään, ja lopulta Watson maksoi 2 000 dollaria yhdysvaltalaiselle toimittajalle Tim Poolille, joka sanoi lähtevänsä matkalle puolueettomana skeptikkona.
Yksityiselämä.
Watson on kotoisin Sheffieldistä Pohjois-Englannista. Nykyisin hän asuu Lontoossa.
Erta

Erta on laskettelurinne Ski Resort Kronplatzin talviurheilukeskuksessa San Martino in Badian ja Marebben kunnissa Italiassa.
Ertassa järjestettiin alppihiihdon maailmancupin naisten suurpujottelukilpailu ensimmäistä kertaa vuonna 2017.
Reitti.
Naisten suurpujottelun lähtöpaikka sijaitsee 1 580 metriä merenpinnan yläpuolella.
Suurpujottelu alkaa "Para Paulina" -jyrkänteellä, jossa rinteen jyrkkyys on 37 %. Para Paulinan jälkeen tulee "Sarjëi"-osuus (32 %). Sitä seuraa "Soleseid"-osuus (29 %), johon aurinko paistaa suurimman osan päivästä, toisin kuin rinteen muihin kohtiin. Soleseidin jälkeen tulee "Spona"-osuus, jota seuraa "Para del Pech" -kohta, joka on koko rinteen jyrkin kohta 61 %. Siitä rinne jatkuu "Para ceca" -jyrkänteellä (54 %).
Para cecan jälkeen tulee lyhyt "Sorega"-osuus (38 %) ennen maalia, joka sijaitsee 1 206 metriä merenpinnan yläpuolella lähellä San Vigilio di Marebbe -kylän keskustaa.
Berliner

Berliner on sanomalehtiformaatti, jonka mitat ovat 315 × 470 millimetriä. Se on hieman suurempi kuin tabloidi mutta pienempi kuin broadsheet.
Ensimmäisen maailmansodan aikaan vaihtoehtoja ”berliiniläiselle formaatille” olivat pohjoissaksalainen ja ranskalainen formaatit.
Berliner-formaattia ovat käyttäneet muun muassa "La Stampa" (Italia), "La Vanguardia" (Espanja), "Le Monde" (Ranska), "La Repubblica" (Italia), sekä "Neue Zürcher Zeitung" (Sveitsi). Brittiläinen "The Guardian" käytti berlineriä vuosina 2005–2018.
Lasten TV-suosikit

Lasten TV-suosikit on Polarvoxin Sateenkaari-levymerkillä vuonna 1986 julkaistu kokoelma-albumi. Albumi julkaistiin LP-levynä ja C-kasettina.
Albumin kappaleet ovat suurimmaksi osaksi piirrossarjojen ja lastenelokuvien tunnuskappaleiden suomenkielisiä käännöskappaleita. Esimerkiksi levyllä olevan "Taotao, pieni pandakarhu" -sarjan tunnuskappaleen sanoitus on säveltäjä Matti Kontion tekemä käännös, joka poikkeaa sanoitukseltaan Yleisradion kääntäjä Maija-Liisa Vuorjoen tekemästä käännöksestä, jota käytetään Yleisradion jälkiäänittämässä sarjassa.
United Airlinesin lento 811

United Airlinesin lento 811 oli United Airlinesin reittilento San Franciscosta Los Angelesin, Honolulun ja Aucklandin kautta Sydneyyn. Yöllä 24. helmikuuta 1989, noin 15 minuuttia Honolulusta lähdön jälkeen, reittiä lentäneen Boeing 747-122 -koneen etuosan tavaratilan oven lukitus petti. Koneen ja ulkoilman välinen paine-ero repi oven sekä osan koneen rungosta irti johtaen yhdeksän matkustajan kuolemaan. Onnettomuuden seurauksena myös koneen oikeanpuoleisessa siivessä olleet kaksi moottoria syttyivät tuleen, mutta kone onnistui palaamaan Honolulun lentokentälle vasemmanpuoleisen siiven moottoreilla 20 minuuttia onnettomuuden jälkeen.
Alun perin onnettomuuden todennäköiseksi syyksi epäiltiin lastaajien kovakouraisten otteiden kuluttaneen oven salvat. Vuonna 1992 todennäköiseksi syyksi korjattiin koneen oven yllättävä avautuminen johtuen huonoista johdotuksista ja puutteista oven suunnittelussa. Syyn vaihtuminen johtui irronneen oven löytymisestä merenpohjasta syyskuussa 1990 ja John F. Kennedyn lentokentällä kesäkuussa 1991 sattuneesta tapauksesta, jossa vastaavan koneen ovi avautui itsestään sähkövian seurauksena, kun konetta valmisteltiin lähtöön.
Korvakärsäkkäät

Korvakärsäkkäät "(Otiorhynchus)" on kärsäkkäiden (Curculionidae) heimoon kuuluva kovakuoriaissuku. Monet korvakärsäkkäät ovat tuholaiseläimiä puutarhassa ja viljelyksillä.
Alueidenkäyttölaki

Alueidenkäyttölaki (, , vuoden 2024 loppuun saakka maankäyttö- ja rakennuslaki, ) on Suomessa vuonna 2000 voimaan astunut laki, joka säätelee rakentamista ja maankäyttöä. Se korvasi vuoden 1958 rakennuslain, minkä myötä luovuttiin kuntien velvollisuudesta alistaa kaavat valtion viranomaisten vahvistettaviksi. Sen sijaan kunnan pitää taata kuntalaisille mahdollisuus mielipiteen ilmaisemiseen kaavoista ja kaavoituksesta.
Laki teki myös kehittämisalueet ja maankäyttösopimukset laillisiksi. Kehittämisalueeksi nimetään alue, jonka rakentamiseksi kunta ja rakennusyhtiö muodostavat yhteisön. Maankäyttösopimus on kunnan ja maanomistajan välinen sopimus kaavan toteuttamiseen liittyvistä asioista, ja se tehdään yleensä silloin, kun kunta ei halua hankkia kaavoitettavia maita omistukseensa. 1960- ja 1970-luvuilla kunnat ja rakennuttajat tekivät aluerakennussopimuksia, vaikka rakennuslaissa niitä ei mainittu.
Kuntalaisten uutta osallistumismahdollisuutta on kritisoitu epämääräisyydestä, ja yksityisen rakennuttajan ja kunnan väliseen sopimukseen perustuva projektirakentaminen voi jopa vähentää vaikuttamismahdollisuuksia. Toisaalta kuulemiskierrosten myötä yksityishenkilöillä on enemmän tilaisuuksia valittaa täydennysrakentamiseen liittyvistä kaavamuutoksista omaisuuden suojan nimissä.
Rakentamismääräyskokoelma sisältää tarkempia rakentamista koskevia määräyksiä ja ohjeita.
Acorn Electron

Acorn Electron on Acorn Computersin valmistama edullisempi versio BBC Micro tietokoneesta.
Yksi menetelmistä hinnan alentamiseen oli lisätä komponenttien integraatiota erikoispiirin avulla ja yksinkertaistaa emolevyä.
Tietokone pystyi lataamaan ja tallentamaan ohjelmia audiokasetille tavallisella nauhurilla tarkoitukseen sopivan kaapelin avulla.
Käy Muumilaaksoon

Käy Muumilaaksoon (alkuperäiseltä nimeltään "Dat Zijn De Moomins") on Japanissa tuotetun animaatiosarjan "Muumilaakson tarinoita" länsimaisissa versioissa käytetty tunnuslaulu. Alkuperäisen kappaleen on säveltänyt ja sanoittanut hollantilainen säveltäjä Pierre Kartner. Suomen kielelle kappaleen käänsi Yleisradion kääntäjänä ja ohjaajana toiminut Jertta Ratia-Kähönen. Televisiosarjassa kappaleen esittää suomeksi ja ruotsiksi Benny Törnroos, joka esittää myös sarjan lopputunnuskappaleen ”Hei Muumit” ja joka on myöhemmin tehnyt ja esittänyt muitakin Muumi-aiheisia kappaleita. 
Kesällä 1990 tuottaja Dennis Livson yhdessä hollantilaisen Telecable-yhtiönsä kanssa etsi sopivaa esittäjää syksyllä 1991 Suomen televisiossa ensiesityksen saavaan "Muumilaakson tarinoita" -animaatiosarjan tunnuskappaleille. Kartnerin säveltämään ja sanoittamaan tunnuskappaleisiin haluttiin sama esittäjä niin suomen- kuin ruotsinkieliseen versioon. Livson etsi tunnusmusiikin esittäjäksi pehmeä-äänistä mieslaulajaa.
Yleisradio ehdotti tunnuskappaleen esittäjäksi lastenmusiikkia entuudestaankin tehnyttä Benny Törnroosia, joka tosin ensimmäisellä kerralla kohteliaasti kieltäytyi tehtävästä vedoten siihen, että hänellä oli samaan aikaan muita projekteja. Myöhemmin hän kuitenkin otti tehtävän vastaan. Törnroosin mukaan kappale äänitettiin studiossa yhden päivän aikana ja lyhyellä varoitusajalla ennen kuin sarjan ensiesitys tapahtui televisiossa. Kappaleen sanat suomen kielelle kääntäneen Jertta Ratia-Kähkösen kertoman mukaan sanat, joita Törnroos viime kädessä hieman muokkasi, tehtiin ”nopeaan tahtiin”.
Tv-ensi-illan jälkeen Törnroos sai tarjouksen viideltä levy-yhtiöltä Muumi-aiheista musiikkia sisältävän levyn tekemiseen. Tunnuskappale levytettiin K-telin vuonna 1992 julkaistulle "Lasten ikioma Muumi" -albumille.
Kappaleen ovat Törnroosin lisäksi levyttäneet muun muassa Jukka Heino ja Maija Salo lapsikuoron kanssa.
Dinamic Software

Dinamic Software on espanjalainen videopelien kehittäjä ja julkaisija, joka on perustettu vuonna 1986.
Vuonna 1992 nimeksi vaihtui Dinamic Multimedia, S.A..
Pendulo Studios

Pendulo Studios on espanjalainen videopelien kehittäjä, joka on perustettu vuonna .
Yritys kehittää pääasiassa seikkailupelejä kuten "Runaway"-trilogia.
2-in-1

2-in-1 on läppärin ja tabletin ominaisuuksia yhdistelevä hybridilaite, jossa on kosketusnäyttö ja näppäimistö. 2-in-1-laitteissa on joko 360 astetta käännettävissä oleva tai kokonaan irrotettavissa oleva näyttö. Ne ovat yleensä keskivertoa läppäriä heikompitehoisia, eivätkä ne ohuutensa vuoksi sisällä kaikkia normaaleja läppärin liitäntöjä tai optista asemaa.
Historia.
Ensimmäinen 2-in-1-laitteena pidettävä hybridi oli vuonna 2002 Compaq TC1000, jossa on esiasennettuna Windows XP Tablet PC Edition. Laitetyyppi yleistyi vuonna 2011 Asus Transformer -sarjan myötä, jonka ensimmäiset laitteet käyttivät Androidia. Vuonna 2013 Microsoft julkaisi oman Surface Pro -laitteensa, jossa oli esiasennettuna Windows 8.1. Sittemmin muutkin suuret PC-valmistajat ovat julkaisseet omia 2-in-1-laitteetaan, joiden käyttöjärjestelmä on yleensä Windows 10.
Jerzy Stuhr

Jerzy Oskar Stuhr (18. huhtikuuta 1947 – 9. heinäkuuta 2024) oli puolalainen näyttelijä, joka tunnetaan parhaiten elokuvista ja "Kymmenen käskyä".
Utahjärvi

Utahjärvi on järvi Yhdysvalloissa Utahin osavaltiossa. Sen pituus on 37 km ja pinta-ala 390 neliökilometriä. Järvi laskee Jordanjokea pitkin Isoon Suolajärveen. Järvi on jäänne esihistoriallisesta Bonnevillen järvestä.
Utah on yksi seudun suurimmista makeavetisistä järvistä, vaikka se sijaitsee alueella jossa vuotuinen sademäärä on vain noin 380 mm. 
Järvi on osavaltion ulkoilualue, jossa voi harrastaa retkeilyä ja virkistyskalastusta.
Gilbert ja Sullivan

Gilbert ja Sullivan oli 1800-luvulla koomisia operetteja kirjoittanut englantilainen taiteilijapari. W. S. Gilbert (1836–1911) kirjoitti oopperoihin libretot ja Arthur Sullivan (1842–1900) sävelsi ne.
Gilbertin ja Sullivanin ensimmäinen yhteinen teos oli nimeltään "Thespis" vuonna 1871. Se ei ollut kovin menestyksekäs, mutta vuonna 1875 valmistunut "Trial by Jury" esitettiin 300 kertaa. Seuraavaksi syntyi vuonna 1877 "The Sorcerer" ja vuonna 1878 menestysteos "H.M.S. Pinafore". Sitä esitettiin 600 kertaa, ja se vakiinnutti Gilbert &amp; Sullivanin maineen aikansa parhaiden musiikkiteatterin tekijöiden joukossa. Heidän operettinsa olivat osa kehitystä kohti seuraavan vuosisadan musikaalia. Kevyet koomiset laulut vuorottelivat niissä puheen kanssa (varsinaisissa oopperoissa suositun resitatiivin sijaan). Seuraavia menestysteoksia olivat "The Pirates of Penzance" (1880) ja "Patience" (1881). Vuonna 1882 valmistui "Iolanthe".
Suurimpana menestysteoksena pidetään operettia "Mikado" (1885). Riitaisan työparin viimeisen yhteistyön "The Grand Duke" ensiesitys tapahtui vuonna 1896.
Turkestaninmaksaruoho

Turkestaninmaksaruoho ("Hylotelephium ewersii", syn. "Sedum ewersii") on maksaruohokasvien (Crassulaceae) heimoon kuuluva kasvilaji. Se kasvaa noin 10–15 cm korkeaksi ja sillä on sinivihreät lehdet. Turkestaninmaksaruohon kukinnot ovat muodoltaan puolipallomaisia ja sijaitsevat varsien kärjissä. Kukat ovat tähtimäisiä ja väriltään vaalean- tai aniliininpunaisia. Turkestaninmaksaruoho kasvaa luontaisena vuoristoissa Keski-Aasiassa ja Himalajalla, mutta sitä kasvatetaan ja istutetaan yleisesti koristekasviksi myös Suomessa. Vaikka turkestaninmaksaruoho ei kuulukaan Suomen luontaiseen kasvilajistoon, sitä esiintyy Suomessa muutamissa paikoissa viljelykarkulaisena tai -jäänteenä. Turkestaninmaksaruoho sopii käytettäväksi kivikko- tai kalliopuutarhoissa aurinkoisella kasvupaikalla.
Dungeon Fighter Online

Dungeon Fighter Online (Koreassa Dungeon &amp; Fighter, , Japanissa , Arad Senki/Arado Senki) on eteläkorealaisen Nexonin tytäryhtiön Neoplen kehittämä ja julkaisema roolipelielementtejä sisältävä sivusuunnassa vieritettävä taistelupeli. Peli julkaistiin Etelä-Koreassa elokuussa 2005. Englanninkielinen versio avattiin 2009, mutta Pohjois-Amerikan palvelimet suljettiin 13. kesäkuuta 2013.
Kesäkuussa 2012 pelillä oli Kiinassa 3 miljoonaa yhtäaikaista pelaajaa.
Pelillä on 400 miljoonaa rekisteröitynyttä pelaajaa. Vuonna 2016 peli tuotti julkaisijoilleen 1,2 miljardia US-dollaria.
Lineage

Lineage () on fantasiamaailmaan sijoittuva MMORPG-roolipeli, jonka on kehittänyt korealainen NCsoft. Peli on julkaistu syyskuussa 1998. Pelistä on julkaistu korean, kiinan ja englanninkielinen versio.
Peli perustuu isometriseen 2D-grafiikkaan kuten Diablo tai Ultima Online.
Pelillä oli enimmillään noin kolme miljoonaa tilaajaa. Huhtikuussa 2008 tilaajia oli noin miljoona. Englanninkieliset palvelimet suljettiin kesäkuun 2011 lopussa pelin ylläpidon käytyä kannattamattomaksi. Tästä huolimatta peli on ollut kotimaassaan hyvin suosittu.
Marraskuuhun 2013 mennessä NCsoft on ilmoittanut sen tuottaneen 1,8 miljardia US-dollaria.
Vuosituotot ovat edelleen yli 300 miljoonaa vuodessa.
Pelin jatko-osa Lineage II julkaistiin Koreassa lokakuun 1. 2003 ja Pohjois-Amerikassa 27. huhtikuuta 2004.
Toinen jatko-osa Lineage Eternal pääsi suljettuun beeta-testaukseen syksyllä 2016. Testauksen tuloksien seurauksena peli suunniteltiin täysin uudelleen ja se sai uuden nimen Throne and Liberty ja julkaisu venyi vuodelle 2022.
John C. Woods

John Clarence Woods (5. kesäkuuta 1911 – 21. heinäkuuta 1950) oli yhdysvaltalainen ylivääpeli, joka toimi Nürnbergin oikeudenkäynneissä tuomittujen natsi-Saksan johtajien teloittajana. Kuolemantuomiot pantiin toimeen 16. lokakuuta 1946. 
Woods palveli Yhdysvaltain laivastossa lyhyen aikaa 1930-luvun taitteessa, mutta hänet erotettiin luvattoman poissaolon takia. Hänet myös diagnosoitiin henkisiltä ominaisuuksiltaan heikosti palvelukseen kelpaavaksi. Tämän jälkeen hän työskenteli rakennustyömailla ja rehukaupassa Kansasissa. Toisen maailmansodan aikana Woods pääsi Yhdysvaltain armeijan huoltotehtäviin, ja kun sodan lopulla armeija alkoi etsiä vapaaehtoista teloittajaa tulevia oikeudenkäyntejä varten, Woods ilmoittautui. Hän kertoi värvääjille toimineensa aiemmin avustajana Teksasissa ja Oklahomassa toimeenpannuissa kuolemantuomioissa, mutta tästä ei ole muuta näyttöä kuin Woodsin oma kertomus. Armeija ei tarkistanut väitteiden todenperäisyyttä. Woodsia käytettiin teloittajana myös amerikkalaisten omissa sotaoikeuksissa, joissa tuomittiin kuolemaan yhdysvaltalaisia sotilaita Ranskassa vuosina 1944–1945.
Nürnbergissä Woodsin työn laatu ei ollut kovin ammattimaista, sillä osa hirtetyistä ei kuollut niskan katkeamiseen vaan kuristumalla. Hirttolavan luukku oli mahdollisesti liian ahdas, koska jotkut tuomitut kolhivat kasvojaan luukun reunaan pudotessaan alas. Myöhemmässä haastattelussa Woods kuitenkin kertoi olevansa ylpeä suorittamastaan palvelustehtävästä.
Woods kuoli tapaturmaisesti sähköiskuun Enewetakin atollilla vuonna 1950 yrittäessään korjata valaisinta. Hänet on haudattu Toronto-nimiselle paikkakunnalle Kansasin osavaltiossa.
Timo Ritakallio

Timo Olavi Ritakallio (s. 9. toukokuuta 1962 Vampula) on suomalainen johtaja. Hän on toiminut OP Ryhmän (nyk. OP Pohjola) pääjohtajana vuodesta 2018. Ritakallio toimi työeläkevakuutusyhtiö Ilmarisen toimitusjohtajana vuosina 2015–2018 ja varatoimitusjohtajana 2008–2014. Hän toimi Suomen Olympiakomitean puheenjohtajana 2016–2020. Ennen Olympiakomitean puheenjohtajuutta Ritakallio oli Suunnistusliiton puheenjohtaja, johon tehtävään hänet valittiin uudelleen vuosille 2021–2022.
Ritakallio valittiin syksyllä 2022 jatkokaudelle Suomen Suunnistusliiton puheenjohtajana vuosiksi 2023-2024.
Timo Ritakallio on vuodesta 2022 alkaen toiminut Keskuskauppakamarin hallituksen puheenjohtajana.
Ritakallio on koulutukseltaan oikeustieteen maisteri (Turun yliopisto, 1985), MBA (Aalto-yliopisto, 2001) ja tekniikan tohtori (Aalto-yliopisto, 2016). Ritakallio väitteli tekniikan tohtoriksi Aalto-yliopistosta vuonna 2016 otsikolla ”Shaping Elements While Maintaining Fit”. Ritakallio on suorittanut Harvard Business Schoolissa Bostonissa Yhdysvalloissa vuonna 2006 ylimmän johdon AMP-koulutusohjelman. 
Tasavallan Presidentti Sauli Niinistö myönsi Timo Ritakalliolle 6. joulukuuta 2020 Valkoisen Ruusun I luokan komentajamerkin. Marraskuussa 2025 hänelle myönnettiin vuorineuvoksen arvonimi.
Timo Ritakallio promovoitiin vuonna 2018 kauppatieteen kunniatohtoriksi (kauppatieteen tohtori h.c.) Vaasan yliopistossa.
Odobenocetops

Odobenocetops on sukupuuttoon kuollut pienten hammasvalaiden suku plioseenilta. Fossiileja on löydetty Perun eteläosista. Kahden pitkän syöksyhampaan ansiosta se näytti mursun ja manaatin sekoitukselta.
Syöksyhampaat.
"Odobenocetops" on ollut tutkijoiden mielenkiinnon kohteena suurten syöksyhampaidensa vuoksi. Koiraan oikeanpuoleinen hammas saattoi kasvaa jopa 1,35 metriä pitkäksi, kun taas vasen hammas ei yleensä kasvanut 25 senttiä pidemmäksi. Koiraat ovat saattaneet käyttää melko hauraita syöksyhampaitaan taistellessaan naaraista. Naaraiden syöksyhampaat olivat paljon pienemmät. Eläimellä ei ollut syöksyhampaiden lisäksi muita hampaita.
Elintavat.
"Odobenocetops" liikkui matalassa vedessä ja pysytteli lähellä merenpohjaa. Eräällä yksilöllä oli samankaltainen kaikuluotauselin kuin nykyisillä delfiineillä, jonka ansiosta se tuli toimeen myös täydellisessä pimeydessä. Merenpohjaa tonkimalla se löysi simpukoita, äyriäisiä ja kotiloita, joita se käytti ravintonaan. Lihaksikkaat huulet mahdollistivat sen, että se pystyi imemään simpukoita ulos kuoristaan.
"Odobenocetops" oli erinomainen uimari, mutta hengitti kaikkien nisäkkäiden tapaan ilmaa, joten se joutui nousemaan pinnalle sukellusten välissä. Se käytti voimakasta pyrstöään uidessaan. "Odobenocetopsilla" oli hyvä näkökyky, mutta kokonsa takia sillä ei ollut paljon vastusta haille, kuten jättimäiselle megalodonille. Syöksyhampaat eivät olleet tarpeeksi vahvat, että niitä olisi voinut käyttää taistelussa.
Luokittelu.
"Odobenocetops" kuului delfiininsukuisten valaiden yläheimoon, ja sen läheisimmät elävät sukulaiset ovat maitovalas ja sarvivalas.
Löydöt.
"Odobenocetopsin" fossiileja tavattiin ensimmäisen kerran vuonna 1993, ja siitä tunnetaan vieläkin vain muutama kallon ja luiden jäänne.
Ikaalinen (kauppala)

Ikaalinen oli epäitsenäinen kauppala nykyisen Vanhakauppalan kaupunginosan alueella.
Alue erotettiin silloisesta Ikaalisten maalaiskunnasta 21. huhtikuuta 1858, jolloin perustettiin Ikaalisten epäitsenäinen kauppala, joka oli Suomen ensimmäinen. Sitä luonnehdittiin aikanaan Suomen vanhimmaksi, pienimmäksi ja kauneimmaksi kauppalaksi. Kauppalan alue käsitti silloisen maalaiskunnan suurimman tilan. Ikaalisten epäitsenäinen kauppala lakkautettiin vuoden 1972 alussa, jolloin koko Ikaalisten maalaiskunta muutettiin itsenäiseksi kauppalaksi. Kaupungiksi Ikaalinen nimettiin 1977 kuten Suomen kaikki muutkin siihen asti kauppaloina olleet kunnat pl. Karhula.
Ikaalisten kauppalan vaakuna oli käytössä vuosina 1961–1971.
Malaattisyntaasi

Malaattisyntaasi on transferaaseihin kuuluva entsyymi. Entsyymi katalysoi omenahapon muodostumista glyoksyylihaposta ja asetyylikoentsyymi-A:sta. Malaattisyntaasi on osa niin kutsuttua glyoksylaattikiertoa ja sitä esiintyy muun muassa bakteereissa, kasveissa ja sienissä mutta ei eläimissä. Malaattisyntaasin EC-numero on EC 2.3.3.9.
Rakenne ja toiminta.
Malaattisyntaasista esiintyy kaksi rakenteellisesti toisistaan eroavaa isoentsyymiä, jotka ovat malaattisyntaasi A ja malaattisyntaasi G. Näistä malaattisyntaasi A:ta esiintyy bakteerien lisäksi myös eräissä aitotumaisissa eliöissä kuten kasveissa ja sienissä ja malaattisyntaasi G:tä esiintyy ainoastaan bakteereissa. "Escherichia coli"-bakteerin on todettu olevan ainoa organismi, joka tuottaa molempia malaattisyntaasin isoentsyymejä. Rakenteeltaan malaattisyntaasi on useammasta alayksiköstä koostuva entsyymi, kun malaattisyntaasi G esiintyy monomeerina. Malaattisyntaasi A:n tuotantoa ohjaa etikkahapon ja rasvahappojen määrä ja malaattisyntaasi G:n tuotantoa ohjaa glykolihapon määrä soluissa. Malaattisyntaasia esiintyy soluissa sekä sytoplasmassa että solukalvoissa. Solukalvoissa se voi toimia mikrobien virulenssia lisäävänä tekijänä avustaen sitoutumisessa isäntäeliön proteiineihin.
Toimiakseen malaattisyntaasi tarvitsee koentsyymeikseen magnesiumioneja. Magnesiumionit sitoutuvat glyoksyylihappoon, kahteen vesimolekyyliin sekä entsyymin asparagiinihappo- ja glutamiinihappomolekyyleihin. Malaattisyntaasin katalysoiman reaktion mekanismi on Claisen-kondensaation mekanismia muistuttava. Ensimmäisessä vaiheessa entsyymin aktiivisen kohdan asparagiinihapon anioni eli aspartaatti-ioni vastaanottaa protonin asetyylikoentsyymi-A:lta, jolloin siitä muodostuu enolaatti-ioni. Tämä nukleofiilinen enolaatti reagoi glyoksyylihapon elektrofiilisen aldehydiryhmän kanssa additioreaktiolla. Muodostuva malinyylikoentsyymi-A hydrolysoidaan seuraavassa vaiheessa omenahapoksi ja koentsyymi-A:ksi ja tätä katalysoivat aminohapot ovat asparagiinihappo- ja arginiini.
Luettelo Kemijoen sivujoista

Tämä on luettelo Suomen pisimpään jokeen, Kemijokeen laskevista sivuhaaroista. Lähteenä on käytetty Kansalaisen karttapaikka -palvelua. Sivujokien luettelointi alkaa Kemijoen alkulähteeltä ja etenee kohti joen suistoa
-Pikku Akanjoki saa alkunsa Vasatunturilta ja laskee Kemijoen Pikku Akansuvantoon.
Kemijoen vesistön keskusjärvi on Kemijärvi. Merkittävimmät Kemijärveen laskevat joet ovat Ruopsanjoki, Ailanganjoki, Jumiskojoki, Käsmäjoki ja Kotajoki. 
Joen latvoilla sijaitseva Näskäjärvi on harvinainen bifurkaatiojärvi, joka valuttaa vesiään kahteen eri vesistöön. Näskäjärven länsipäästä alkaa Kahavetolaiseksi kutsuttu uoma, joka johtaa Juotasjokeen ja sitä kautta Kemijokeen. Itäpäästä alkava Näskänjoki taas laskee Simojärven Näskänselkään ja sitä kautta Simojoen vesistöön.
Annika Mannström

Annika Elisabeth Mannström (o.s. Lemström, s. 10. heinäkuuta 1964 Helsinki) on suomalainen uransa päättänyt kilpapurjehtija ja lastenkirjailija. Hän purjehti 470-luokassa yhdessä sisarensa Bettina Lemströmin kanssa.
Kaksikko osallistui Soulin olympialaisiin 1988, jossa he sijoittuivat neljänneksi. MM-kilpailuissa he voittivat hopeaa vuonna 1986. EM-kilpailuista he saavuttivat kultaa 1987 ja pronssia 1989.
He lopettivat kilpauransa vuonna 1990.
Vuonna 2011 Mannström julkaisi lastenkirjan "Antto urheilee". Kirja voitti Schildtsin lastenkirjakilpailun vuonna 2010.
Ammatiltaan Mannström on graafinen suunnittelija ja kuvittaja. Hän sai vuonna 2006 Parnasson pilakuvakilpailussa 2. palkinnon ja vuonna 2011 Sitran valokuvakilpailu Brändää provinssissa 1. palkinnon.
Sosiaalikeskus Satama

Sosiaalikeskus Satama oli vuosina 2009–2011 Helsingin Verkkosaaressa toiminut autonominen sosiaalikeskus, joka sijaitsi purkutuomion saaneessa vanhassa konttiterminaalirakennuksessa Hermannin rantatien varrella. Nuorisoasiainkeskuksen välityksellä kaupunki vuokrasi rakennuksen talonvaltaajille omaehtoista kulttuuritoimintaa varten. Syynä nuorisoasiankeskus esitti tarpeen rauhoittaa talonvaltaustoimintaa, joka oli kiihtynyt sosiaalikeskus Siperian tulipalon 2006 jälkeen.
Osa talonvaltaajista teki vapaaehtoistyötä Itä-Euroopasta tulleiden romanien parissa, ja pian sosiaalikeskuksen pihalle perustettiin romanien asuntovaunuleiri. Taustalla oli Romanian ja Bulgarian vuonna 2007 voimaan astunut Euroopan unionin jäsenyys, jonka myötä romanit saattoivat oleskella maassa kolmen kuukauden ajan, kuitenkin ilman oikeutta sosiaaliturvaan. Leiri aiheutti voimakkaita reaktioita kaupungin ja median suunnalta. Nuorisolautakunta esitti kaupungille, että romaneille etsittäisiin vaihtoehtoinen leiriintymispaikka, mutta kaupunginhallitus jätti asian käsittelemättä. Kaupunki etsi leiriongelmaan ratkaisua turvallisuus- ja järjestyspolitiikan avulla muun muassa puuttumalla paloturvallisuuteen ja epäiltyyn rikollisuuteen.
Vuokrasopimusta ei voitu purkaa ilman perustetta eivätkä talonvaltaajat halunneet häätää leiriä. Ratkaisuksi kiistaan tuli rakennuksen purkaminen. Rakennuslautakunta vetosi päätöksessään alueen nopeutuneisiin rakennussuunnitelmiin sekä rakennuksen huonoon kuntoon. Vuokrasopimus purettiin 1. kesäkuuta alkaen, ja poliisi hääti sosiaalikeskukseen jääneet talonvaltaajat ja romanit 30. elokuuta 2011. Samaan aikaan alkoivat rakennuksen purkutyöt.
Pelastukoon ken voi

Pelastukoon ken voi () on vuonna 1980 ensi-iltansa saanut Jean-Luc Godardin ohjaama ranskalais-sveitsiläis-itävaltalais-saksalainen draamaelokuva, jonka pääosissa ovat Isabelle Huppert, Jacques Dutronc ja Nathalie Baye. Elokuvan käsikirjoituksen laativat Godard, Anne-Marie Miéville ja Jean-Claude Carrière. Godard ja Alain Sarde olivat elokuvan tuottajina. Elokuva oli Godardin ensimmäinen valtavirran elokuva yli vuosikymmeneen.
"Pelastukoon ken voi" sai ensi-iltansa vuoden 1980 Cannesin elokuvajuhlilla, missä Jean-Luc Godard oli ehdokkaana pääkilpailussa parhaan elokuvan Kultaisen palmun saajaksi. Elokuva voitti yhden César-palkinnon kolmesta ehdokkuudestaan; Nathalie Baye palkittiin roolisuorituksestaan parhaan naissivuosan Césarilla.
Juoni.
"Pelastukoon ken voi" koostuu neljästä osasta (1. "L’Imaginaire"; ”kuviteltu”, 2. "La peur"; ”pelko”, 3. "Le commerce"; ”kaupankäynti”, ja 4. "La musique"; ”musiikki”) ja kertoo kolmesta ihmisestä: Paul Godard (Jacques Dutronc) on tuottaja, Denise Rimbaud (Nathalie Baye) on Paulin kollega ja entinen naisystävä ja Isabelle Rivière (Isabelle Huppert) on prostituoitu, jonka palveluja Paul käyttää. Kolme ensimmäistä osaa keskittyy jokainen yhteen henkilöön, kun taas neljäs eli viimeinen osa tuo kaikki kolme henkilöä yhteen.
Tuotanto.
"Pelastukoon ken voi" kuvattiin Sveitsissä, jossa sen kuvauspaikkoina olivat Geneven, Lausannen ja Nyonin kaupungit, Le Lieun kunta sekä Lac de Joux’n järvi. Elokuvan tuotantoyhtiöinä olivat ranskalaiset Sara Films, MK2 Productions, Sonimage ja CNC, sveitsiläiset Saga Productions ja TSR, itävaltalainen ORF sekä länsisaksalainen ZDF.
Julkaisu.
"Pelastukoon ken voi" sai ensi-iltansa Cannesin elokuvajuhlilla Ranskassa 22. toukokuuta 1980. Elokuva sai teatteriensi-iltansa Ranskassa 15. lokakuuta 1980 ja Suomessa 31. lokakuuta 1980. Elokuvan teatterilevittäjinä olivat Ranskassa MK2 Diffusion ja Suomessa Valio-Filmi Oy. Elokuva keräsi Ranskassa teatterikierroksensa aikana 620 147 katsojaa ja oli Suomessa 152. katsotuin elokuva 8 857 hengen katsojamäärällään vuonna 1980. Elokuva esitettiin myös muun muassa vuoden 1980 Toronton elokuvajuhlilla Kanadassa.
"Pelastukoon ken voi" julkaistiin Ranskassa DVD:lle 23. tammikuuta 2006.
Katju Aro

Katju Sofia Aro (s. 1974) on helsinkiläinen yhteiskunnallinen vaikuttaja ja Naisten Linjan toiminnanjohtaja. Koulutukseltaan hän on taiteen maisteri ja graafinen suunnittelija. Hän oli Feministisen puolueen puheenjohtaja vuosina 2017–2021. Aro ilmoitti kesällä 2021, ettei hae jatkokautta Feministisen puolueen johdossa syyskuussa pidettävässä puoluekokouksessa. Aro oli Naisasialiitto Unionin puheenjohtaja 2003–2004 ja 2014–2016.
Poliittinen toiminta.
Arosta tuli feministi jo yläasteella. Kuntavaaleissa 2017 hänestä tuli Feministisen puolueen ainoa kaupunginvaltuutettu, kun hänet valittiin 1 557 äänellä Helsingin kaupunginvaltuustoon. Eduskuntavaaleissa 2019 Aro oli ehdolla, mutta ei tullut valituksi. Vuoden 2021 kuntavaaleissa Aro ei saanut tarvittavaa kannatusta valtuustoon jatkokaudelle, kun Feministinen puolue menetti ainoan paikkansa.
Katju Aro on Feministisen puolueen alullepanija yhdessä Maryan Abdulkarimin ja Tanja Auvisen kanssa. Puolue perustettiin 15. kesäkuuta 2016. Feministinen puolue edustaa 2000-luvun intersektionaalista feminismiä, jossa sukupuolen rinnalla huomioidaan myös muut mahdolliset syrjintää aiheuttavat tekijät, kuten etninen tausta, seksuaali-identiteetti, luokka ja toimintakyky.
Aro on tehnyt suomalaisen version etuoikeuskävelystä, jonka pohjalta "Helsingin Sanomat" laati etuoikeustestin. Testin väittämien avulla voi laskea, kuinka etuoikeutettu on.
Me Too -kampanjan mukana Aro oli sitä mieltä, että osa miehistä vähättelee seksuaalista ahdistelua. Aro on sitä mieltä, että kaikkien feministien käsitykset eivät vastaa tätä päivää. Presidentin kanslia yritti poistaa Feministisen puolueen osuuden maahanmuuttoa koskeneesta HBL:n jutusta, mitä Aro piti painostuksena.
Kaupunginvaltuutettuna Aro on tehnyt aloitteita seksuaalisen häirinnän ehkäisemisestä Helsingissä, matalan kynnyksen palvelupisteen perustamisesta väkivaltaa tai sen uhkaa kokeneille, Helsingin oman samapalkkaisuusohjelman laatimisesta, tasa-arvohankkeen toteuttamisesta ja sosiaalisen jälleenrakentamisen ohjelmasta koronavirusepidemian jälkeiseen aikaan.
Yksityiselämä.
Aro asuu Helsingissä ja hänellä on yksi lapsi. Hän on käynyt Kallion lukion.
Aron velipuoli on elokuvaohjaaja Aku Louhimies.
Jeff Jillson

Jeff Jillson (s. 24. heinäkuuta 1980) on yhdysvaltalainen entinen jääkiekkopuolustaja, joka pelasi kolmessa eri NHL-seurassa: San Jose Sharksissa, Boston Bruinsissa ja Buffalo Sabresissa. San Jose Sharks varasi hänet NHL-liigaan ensimmäisen kierroksen 14. pelaajana .
Kirill Safronov

Kirill Aleksejevitš Safronov (; s. 26. helmikuuta 1981 Leningrad) on venäläinen entinen jääkiekkopuolustaja, joka pelasi NHL-liigassa kaiken kaikkiaan 35 ottelua. Phoenix Coyotes varasi hänet NHL:ään ensimmäisen kierroksen 19. pelaajana. Safronov pelasi valtaosan urastaan Venäjällä.
Luca Cereda

Luca Cereda (s. 7. syyskuuta 1981) on sveitsiläinen entinen jääkiekkoilija, joka oli pelipaikaltaan keskushyökkääjä. Toronto Maple Leafs varasi Ceredan NHL:ään ensimmäisen kierroksen 24. pelaajana , mutta hän pelasi miltei koko uransa kuitenkin Sveitsissä. Pelaajauransa jälkeen hän on toiminnut valmentajana, ja hän valmentaa nykyään Sveitsin alle 18-vuotiaiden jääkiekkomaajoukkuetta.
A. H. Österblad

Anders Henrik Österblad (heinäkuu 1855 – toukokuu 1912 Tampere) oli suomalainen kauppias ja arkkiveisujen tekijä. 
Österblad, joka oli kotoisin Teuvan pitäjästä, toimi kiertokauppiaana 1800-luvulla ainakin Teuvalla, Hämeenlinnassa ja Tampereella. Hänellä oli läänin kuvernöörin myöntämä avoinpassi ja kaupunkien myöntämä kolportööripassi tähän tarkoitukseen. Myöhemmin Österblad piti Tampereella kangaskauppaa. Markkinoilla hän toimi läheisessä yhteistyössä tamperelaisen Pälkäneeltä kotoisin olleen kirjansitojan Wilhelm Toivosen kanssa.
Gregorio Ricci-Curbastro

Gregorio Ricci-Curbastro () oli italialainen matemaatikko. Hänet tunnetaan parhaiten etenkin differentiaaligeometriassa käytetyn tensorianalyysin kehittäjänä. Ricci-Curbastro toimi myös matematiikan professorina Padovan yliopistossa vuodesta 1880 kuolemaansa saakka.
Hän julkaisi oppilaansa Tullio Levi-Civitan kanssa tunnetuimman yksittäisjulkaisunsa, uraauurtavan työn tensorien laskennasta. Hän julkaisi sen Gregorio Ricci -nimen alla, mikä hämmentää näinäkin päivinä, sillä muut teoksensa hän on julkaissut koko nimellään lyhentämättömänä.
Elämä.
Nuoruus.
Ricci-Curbastro syntyi pikkukaupunki Lugossa, Romagnan alueella. Hänen sukunsa oli yksi merkittävimmistä suvuista Lugossa ja samalla hyvin katolinen. Jopa itse paavi Pius IX majoittui perheen palatsiin.
Ricci-Curbastro valmistui Pisassa elotonta luontoa tutkivissa tieteissä ja matematiikassa tutkielmallaan differentiaaliyhtälöistä ("On Fuches’s Research Concerning Linear Differential Equations"). Lukuisien matkojensa aikana hän oli oppilaana monien nimekkäiden matemaatikkojen, kuten Felix Kleinin, opetuksessa.
Liitokalmarit

Liitokalmarit (Ommastrephidae) on kalmareihin kuuluva mustekalaheimo, jotka ovat saaneet nimensä kyvystään tehdä pieniä hyppyjä ylös vedestä, hieman kuten liitokalat.
Levinneisyys ja elinympäristö.
Liitokalmarit ovat levinneet ympäri maailman ja elävät pääosin pelagisella vyöhykkeellä, mutta niitä voidaan myös tavata rannikoilla.
Taksonomia.
Heimo sisältää 21 lajia, jotka jaetaan 11 sukuun ja kolmeen alaheimoon:
*Alaheimo Illicinae Pfeffer, 1912
*Suku "Illex"
* "Illex argentinus" 
* "Illex coindetii"
* "Illex illecebrosus"
* "Illex oxygonius"
*Alaheimo Ommastrephinae Posselt, 1891 
*Suku "Dosidicus"
* "Dosidicus gigas"
*Suku "Eucleoteuthis"
* "Eucleoteuthis luminosa"
*Suku "Hyaloteuthis"
* "Hyaloteuthis pelagica"
*Suku "Ommastrephes"
* "Ommastrephes bartramii"
*Suku "Ornithoteuthis"
* "Ornithoteuthis antillarum"
* "Ornithoteuthis volatilis"
*Suku "Sthenoteuthis"
* "Sthenoteuthis oualaniensis"
* "Sthenoteuthis pteropus"
*Alaheimo Todarodinae Adam, 1960
*Suku "Martialia"
*"Martialia hyadesii"
*Suku "Nototodarus"
* "Nototodarus gouldi"
* "Nototodarus hawaiiensis"
*"Nototodarus sloanii"
*Suku "Todarodes"
* "Todarodes angolensis"
*"Todarodes filippovae"
* "Todarodes pacificus"
* "Todarodes pacificus pacificus"
* "Todarodes pacificus pusillus"
* Liitokalmari eli euroopanliitokalmari ("Todarodes sagittatus")
*Suku "Todaropsis"
* "Todaropsis eblanae"
Ikaalisten vesitorni

Ikaalisten vesitorni on Ikaalisissa Hakumäen kaupunginosassa sijaitseva vesitorni. Sen katolla oli suomalaisen Vaisala-yhtiön valmistama säätutka vuoteen 2022 jolloin se siirrettiin Kankaanpäähän.
Naislääkärin päiväkirja

Naislääkärin päiväkirja () on vuonna 1976 ensi-iltansa saanut Jean-Louis Bertuccellin ohjaama ranskalainen draamaelokuva, jonka pääosissa ovat Annie Girardot, Jean-Pierre Cassel ja François Périer.
"Naislääkärin päiväkirja" perustuu Noëlle Loriotin romaaniin "Un cri" (1974), jonka pohjalta Jean-Louis Bertuccelli ja André-Georges Brunelin sovittivat elokuvan käsikirjoituksen. Elokuvan tuottajina olivat Lise Fayolle, Yves Gasser ja Yves Peyrot. Elokuva voitti yhden César-palkinnon kahdesta ehdokkuudestaan; Annie Girardot palkittiin roolisuorituksestaan parhaan naispääosan Césarilla. Claude Renoir sai parhaan kuvauksen César-ehdokkuuden.
Juoni.
Arvostetulla lääkärillä Françoise Gaillandilla (Annie Girardot) on kiireinen aikataulu, jonka takia hänellä on vain vähän aikaa aviomiehelleen Gérardille (François Périer), raskaana olevalle teini-ikäiselle tyttärelleen Élisabethille (Isabelle Huppert) ja jurolle pojalleen Julienille (William Coryn). Françoise kuitenkin aina löytää aikaa rakastajalleen Danielille (Jean-Pierre Cassel). Françoisen valmiiksi kaoottista elämää kohtaa vastoinkäyminen, sillä hän saa tietää sairastavansa syöpää. Hän päättää kohdata sairautensa rohkeasti.
Tuotanto.
"Naislääkärin päiväkirja" kuvattiin 16. arrondissementissa Pariisissa ja Honfleurin kaupungissa Calvadosin departementissa. Elokuvan tuotantoyhtiöinä olivat Action Films, Filmédis ja SFP.
Julkaisu.
"Naislääkärin päiväkirja" sai ensi-iltansa Ranskassa 14. tammikuuta 1976 ja Suomessa 29. huhtikuuta 1977. Elokuvan teatterilevittäjinä olivat Ranskassa CCFC ja Suomessa ABC-Kinot Oy. Elokuva keräsi Ranskassa teatterikierroksensa aikana 2 634 933 katsojaa ja oli 10. katsotuin elokuva vuonna 1976. Elokuva oli Suomessa 54. katsotuin elokuva 31 037 hengen katsojamäärällään vuonna 1977.
HSC Express

HSC Super Express (aiemmilta nimiltään "Superexpress", "Golden Express", "Express", "Katalonia", "Express Fastcraft", "Katalonia", "Portsmouth Express", "Katalonia", "Portsmouth Express", "Katalonia", "Portsmouth Express", "Katalonia L", "Katalonia" ) on Golden star ferries-varustamon katamaraani, joka liikennöi 10. huhtikuuta – 17. lokakuuta 2017 välisenä aikana Helsinki–Tallinna-reitillä nimellä Viking FSTR. Sen oli tarkoitus liikennöidä 22. lokakuuta saakka, mutta teknisten ongelmien vuoksi sillä liikennöinti lopetettiin muutamaan päivää aikaisemmin. Alus on tyypiltään Incat 91 m ja se on rakennettu Hobartissa, Australiassa (InCat Tasmania Pty Ltd) vuonna 1998.
In Sequence

In Sequence on suomalaisen metalliyhtye Amoralin seitsemäs studioalbumi. Se julkaistiin vuonna 2016 levymerkillä Imperial Cassette. Albumi jäi yhtyeen viimeiseksi, koska se lopetti vuonna 2017.
Albumi nousi Suomen virallisen listan sijalle 29.
Jääkiekon naisten maailmanmestaruuskilpailut 2019

Jääkiekon naisten maailmanmestaruuskilpailut 2019 järjestettiin Suomessa. Ne olivat 20. Kansainvälisen jääkiekkoliiton IIHF:n järjestämät naisten maailmanmestaruuskilpailut.
Loppuottelussa puolustava maailmanmestari Yhdysvallat voitti Suomen 2–1 voittolaukauskilpailun jälkeen. Ottelussa tehtiin kiistanalainen päätös hylätä Suomen tekemä jatkoaikamaali, minkä jälkeen ottelu eteni lopulta voittolaukauskilpailuun. Suomi eteni loppuotteluun ensimmäistä kertaa voittamalla Kanadan välierässä maalein 4–2. Samalla Kanada jäi ensimmäistä kertaa loppuottelun ulkopuolelle.
Ruotsi ja Ranska putosivat 1. divisioonaan. Ruotsille putoaminen oli joukkueen ensimmäinen. Pääsarjaan nousivat niiden tilalle Unkari ja Tanska.
Uusi pelijärjestelmä.
Turnauksessa oli ensimmäisen kerran mukana kymmenen joukkuetta. Ne jaettiin kahteen lohkoon maiden IIHF:n rankingin mukaan. A-lohkosta kaikki viisi joukkuetta jatkoivat puolivälieriin, B-lohkosta puolestaan kolme parasta joukkuetta jatkoi puolivälieriin ja kaksi heikointa putosi seuraavaksi vuodeksi 1. divisioonaan.
Lopputulokset.
1. divisioona &lt;br&gt; A-lohko 
B-lohko 
2. divisioona &lt;br&gt; A-lohko 
 &lt;br&gt;
B-lohko 
2. divisioonan karsinnat &lt;br&gt; &lt;br&gt;
Tilastot.
Pistepörssi.
Lähde: IIHF.
Maalivahdit.
Lähde: IIHF
Palkinnot.
Lähde: IIHF
Lähde: IIHF
Ori and the Blind Forest

Ori and the Blind Forest on Moon Studiosin kehittämä tasohyppely-seikkailupeli. Peli on julkaistu vuonna Windowsille Xbox 360:lle ja Xbox One:lle. Pelin jatko-osa, "Ori and the Will of the Wisps", julkaistiin vuonna 2020.
Peli on palkittu useaan kertaan, se on voittanut seuraavissa tapahtumissa:
Kyle Beach

Kyle Beach (s. 13. tammikuuta 1990) on kanadalainen jääkiekkoilija, joka edustaa kaudella 2021–2022 Saksan kolmannella sarjatasolla Oberligassa pelaavaa Black Dragons Erfurtia. Beach on pelannut pääosan ammattilaisuranstaan Euroopassa. Chicago Blackhawks varasi Beachin ensimmäisellä kierroksella vuoden 2008 varaustilaisuudessa, mutta Beach ei koskaan ole pelannut NHL-liigassa.
Pelaajaura.
Beach pelasi junioriuransa WHL-liigan Everett Silvertipsissä. Hänet valittiin sarjan vuoden tulokkaaksi kaudella 2006–2007. Chicago Blackhawks varasi Beachin yllättäen jo ensimmäisellä kierroksella seuraavan vuoden NHL:n varaustilaisuudessa. Isokokoista Beachia pidettiin ailahtelevana ja rangaistuksia helposti ottavana, mutta myös lahjakkaana pelaajana. Beach pelasi vielä kaksi kautta WHL-liigassa, kunnes siirtyi Blackhawksin organistaatioon.
Beach vietti viisi kautta Blackhawksin farmijoukkueessa Rockford IceHogsissa ja hänestä alettiin puhua epäonnistuneena ensimmäisen kierroksen varauksena. Lopulta kaudella 2013–2014 Blackhawks vaihtoi Beachin New York Rangersiin vaihdossa Brandon Mashinteriin. Beach pelasi sopimuskauden loppuun Rangersin farmiseurassa Hartford Wolf Packissa ja siirtyi sen jälkeen Eurooppaan.
Beach pelasi viisi kautta Itävallan pääsarjassa Erste Bank Eishockey Ligassa edustaen EC Salzburgia, Graz 99ersia ja Villacher SV:tä. Kauden 2018–2019 hän pelasi Saksan toisella sarjasolla Tölzer Löwenissä ja 2019–2020 unkarilaisessa DVTK Jegesmedvékissä Slovakian Extraligassa.
Muuta.
Bech on kertonut julkisuudessa joutuneensa Chicago Blackhawksissa vuonna 2010 seuran videovalmentaja Brad Aldrichin tekemän seksuaalisen hyväksikäytön uhriksi. Vuonna 2013 Aldrich sai yhdeksän kuukauden vankeustuomion ja viiden vuoden ehdollisen rangaistuksen erään nuoren pelaajan seksuaalisesta ahdistelusta.
Jens Karlsson

Jens Karlsson (s. 7. marraskuuta 1982 Göteborg, Ruotsi) on ruotsalainen entinen jääkiekkoilija. Hän pelasi urallaan Ruotsin, Norjan ja Tanskan pääsarjoissa. Los Angeles Kings varasi Karlssonin , mutta hän ei koskaan siirtynyt pelaamaan Pohjois-Amerikkaan.
Paul LaDue

Paul LaDue (s. 6. syyskuuta 1992 Grand Forks, Pohjois-Dakota) on yhdysvaltalainen jääkiekkoilija. Hän on Los Angeles Kingsin kuudennen kierroksen varaus .
Ura.
LaDue varattiin 226. pelaajana vuoden 2016 USHL:n varaustilaisuudessa Lincoln Starsiin. Kaudella 2010–2011 LaDue pelasi NAHL-joukkue Alexandria Blizzardissa ennen siirtymistään Starsiin. Tulokaskaudellaan Starsissa hän pelasi 56 ottelua tehden tehot 9+25=34. Kauden päätteeksi hänet valittiin toiseen tulokastähdistöön. Kaudella 2012–2013 LaDue oli Starsin kolmanneksi tehokkain kenttäpelaaja. Lisäksi hän oli koko sarjan tehokkain puolustaja, jonka lisäksi hän tuli valituksi sarjan ensimmäiseen tähdistökentälliseen.
Kaudeksi 2013–2014 LaDue siirtyi pelaamaan Pohjois-Dakotan yliopiston joukkueeseen. Tulokaskaudellaan hän teki 41 ottelussaan kuusi maalia ja 15 syöttöpistettä sekä tuli valituksi tulokkaiden tähdistöön. Kaudella 2014–2015 syntyi tehot 5+17=22. Kausi 2015–2016 oli LaDuen viimeinen yliopistosarjassa. Hän toimi joukkueensa varakapteenina ja teki 41 pelaamassaan ottelussa viisi maalia sekä 14 syöttöpistettä. Hänen tehotilastonsa oli liigan kuudenneksi paras +31.
Yliopistokauden päätyttyä LaDue teki yksivuotisen tulokassopimuksen hänet varanneen NHL-seura Los Angeles Kingsin kanssa. LaDue pelasi loppukauden Kingsin AHL-farmiseura Ontario Reignissä, jossa hän jäi kolmessa pudotuspeliottelussa pisteittä ja kärsi yhden kahden minuutin rangaistuksen.
Ennen kauden 2016–2017 alkua Kings lähetti LaDuen Reigniin. Helmikuussa LaDue nostettiin ensimmäistä kertaa NHL-kokoonpanoon hänen tehtyä Reignin paidassa alkukauden aikana 36 ottelussa 18 tehopistettä. LaDue debytoi Kingsin paidassa 7. helmikuuta ottelussa Tampa Bay Lightningia vastaan. Hän sai ottelussa jääaikaa 16.11 minuuttia.
Vuohenoja (puro)

Vuohenoja on Tampereella Vuohenojan, Hakametsän, Uudenkylän, Ruotulan ja Takahuhdin alueella virtaava puro. Se saa alkunsa Takahuhdista Alasjärvestä ja laskee Vuohenojan kaupunginosassa Iidesjärveen.
Vuohenoja kuuluu Kokemäenjoen vesistöaluueen Pyhäjärven alueen Viinikanojan osavaluma-alueeseen. Vuohenojan kalastoon kuuluu monia lajeja, kuten hauki, ahven, särki, lahna, ruutana, made, säyne ja kiiski. Purossa on myös taimenia. Puroon yritetään kotiuttaa Pirkanmaan maakuntakalaa toutainta. 
Puron kulku.
Kaukaisin haara, josta Vuohenojaan virtaa vettä, on Tampereen Atalan kaupunginosassa kulkeva Kivisillanoja. Kivisillanoja laskee Toritunjärveen, jonka korkeus merenpinnasta on 102,3 metriä. Toritunjärvi laskee nimetöntä lyhyttä ojaa pitkin Alasjärveen, jonka korkeus on 102,2 metriä, eli vain 0,1 metriä Toritunjärveä matalammalla. Alasjärveen laskee pohjoisesta myös Alasjärvenoja.
Alasjärven eteläpäästä alkaa sen laskuoja, joka tunnetaan aluksi nimellä Pappilanoja. Pappilanoja virtaa Takahuhdin niittyjen poikki ja siihen laskee lännestä Sikosuonoja. 
Ruotulan ja Huikkaan kaupunginosien alueella Pappilanojaan laskee pohjoisesta Ritakadun viertä Ritaoja, joka tuo vedet Tampereen Tenniskeskuksen ja Golfkentän alueelta. Ilmeisesti näillä main Pappilanojan nimi vaihtuu Vuohenojaksi. 
Hakametsän kohdalla Vuohenojaan yhdistyy sen suurin sivu-uoma, Pyhäoja joka tuo vedet Kaukajärvestä. Tämän jälkeen puro alittaa Hervannan valtaväylän ja laskee Iidesjärveen Vuohenojan kaupunginosassa.
Vuohenojan suu Iidesjärveen näyttää vaihtaneen paikkaa vuosien saatossa. Vuoden 1946 peruskartassa Vuohenoja näyttää laskevan pitkulaiseen itään päin työntyvään lahteen. Samaan lahteen laskee myös Aakkulasta tuleva nimetön oja. 
Vuoteen 2017 päivitetyssä Maanmittauslaitoksen kartassa Vuohenoja ei laskekaan enää tuohon itään päin työntyvään lahteen, vaan noin viisisataa metriä pohjoisemmaksi. Itään päin työntyvä lahti on edelleen olemassa, mutta soistunut ja umpeenkasvanut. Aakkulasta tuleva oja laskee edelleen pitkulaiseen lahteen, mutta se on nimetty nyt Mutaojaksi. 
Vuohenojan suu on siis siirtynyt paljon aikojen saatossa. Syytä tähän ei kuitenkaan tiedetä. Vuohenojan suisto Iidesjärveen on vetistä ja rehevää kosteikkoa, joten on mahdollista että uoman muutokset on aiheuttanut ojan umpeen kasvaminen tai soistuminen, jolloin vesi on joutunut etsimään itselleen uuden reitin. Tähän on voinut vaikuttaa myös maan kohoaminen, joka on Iidesjärven alueella voimakasta.
Antonio Lamela

Antonio Lamela Martínez (18. joulukuuta 1926 Madrid – 1. huhtikuuta 2017 Madrid) oli espanjalainen arkkitehti. Hän oli yksi tuotteliaimmista espanjalaisista nykyarkkitehdeista.
Lamelo saattoi päätökseen Santiago Bernabéun jalkapallostadionin uudistamisen ja laajennuksen (1988).
Hän suunnitteli yhdessä Richard Rogersin kanssa Madrid–Barajasin lentoaseman neljännen terminaalin, joka otettiin käyttöön helmikuussa 2006.
Kevin Gravel

Kevin Gravel (s. 6. maaliskuuta 1992 Kingsford, Michigan) on yhdysvaltalainen jääkiekkoilija, joka edustaa Calgary Flamesin organisaatiota. Hän on Kingsin viidennen kierroksen varaus .
Ura.
Junioriura.
Sioux City Musketeers varasi Gravelin kahdeksantena pelaajana vuoden 2008 USHL:n varaustilaisuudessa. Gravel siirtyi Musketeersiin kaudeksi 2009–2010, jolloin hän pelasi 53 ottelua tehden kolme maalia sekä kolme syöttöpistettä.
Gravel siirtyi kaudeksi 2010–2011 yliopistosarja NCAA:han St. Cloud Staten yliopiston joukkueeseen, jossa tulokaskaudella syntyi 36 ottelussa yksi maali sekä viisi syöttöpistettä. Toisella kaudellaan hän pelasi 37 ottelua tehden kahdeksan tehopistettä. Gravel valittiin kauden päätteeksi Yhdysvaltojen maajoukkueeseen vuoden 2012 nuorten maailmanmestaruuskilpailuihin. Hän pelasi kisoissa kuusi peliä, joissa teki yhden maalin.
Kaudella 2012–2013 Gravel teki 42 ottelussa yhden maalin sekä sai 11 syöttöpistettä. Neljännellä ja viimeisellä yliopistokaudellaan hän teki henkilökohtaisen piste-ennätyksensä iskettyään 38 ottelussa kymmenen maalia ja 13 syöttöpistettä.
Ammattilaisura.
Yliopistokauden 2013–2014 päätyttyä Gravel siirtyi loppukaudeksi hänet varanneen Los Angeles Kingsin AHL-farmiseura Manchester Monarchsiin, jossa hän pelasi viisi ottelua saaden niissä yhden kahden minuutin rangaistuksen. Kausi 2014–2015 oli Gravelin ensimmäinen kokonainen ammattilaistasolla. Hän jatkoi Monarchsissa pelaten runkosarjan aikana 58 ottelua. Niissä syntyi tehot 6+9=15. Pudotuspeleissä Gravel pelasi 19 ottelua, joissa hän sai viisi syöttöpistettä. Monarchs voitti kauden päätteeksi AHL:n mestaruuden. Gravel solmi kesällä 2015 Kingsin kanssa kaksivuotisen sopimuksen.
Kautta 2015–2016 edeltäneen harjoitusleirin jälkeen Kings lähetti Gravelin AHL:ään uuteen farmijoukkueeseensa Ontario Reigniin. Helmikuussa 2016 Gravel nostettiin ensimmäistä kertaa Kingsin NHL-kokoonpanoon hänen tehtyään alkukaudella Reignissä 42 ottelussa 16 tehopistettä. Gravel debytoi Kingsin paidassa 11. helmikuuta ottelussa New York Islandersia vastaan. Hän sai ottelussa jääaikaa 10.46 minuuttia. Gravel pelasi kauden aikana yhteensä viisi NHL-ottelua sekä 55 AHL-ottelua.
Kauden 2016–2017 Gravel joutui jälleen aloittamaan AHL:ssä, josta hänet nostettiin NHL-kokoonpanoon marraskuun alussa.
Edvard Ukkonen

Edvard Ukkonen (22. joulukuuta 1891 Mäntyharju – 13. toukokuuta 1941 Pori) oli suomalainen toimittaja ja suomentaja.
Mikkelin klassillisesta lyseosta ylioppilaaksi kirjoittanut Ukkonen opiskeli Helsingin yliopistossa, kunnes aloitti "Mikkelin Sanomien" toimitussihteerinä 1917. Vuonna 1919 oli Turussa ilmestyneen "Uuden Auran" toimitussihteeri, josta Ukkonen siirtyi 1920 Poriin "Satakunnan Kansan" toimitussihteeriksi. Kolme vuotta myöhemmin hän aloitti lehden apulaispäätoimittajana hoitaen tehtävää kuolemaansa saakka. Ukkonen oli Suomen Sanomalehtimiesten Liiton hallituksen jäsen vuodesta 1921 lähtien. Hän kuoli toukokuussa 1941 sydänkohtaukseen.
Vuonna 1917 Ukkonen oli mukana perustamassa Mikkelin suojeluskuntaa ja hän osallistui myös Suomen sisällissodan taisteluihin.
Luettelo Paul Celanin runojen suomennoksista

Tämä on luettelo lehdissä ja kokoelmissa julkaistuista Paul Celanin runojen suomennoksista:
Lisäksi on ilmestynyt kaksi kokoelmaa.
"Niin kuin kivelle puhutaan". (Suom. Jukka Koskelainen. Tammi, 1993. ). Sisältää eri kokoelmista koottuja runoja
Dene O’Kane

Dene O’Kane (24. helmikuuta 1963 – 14. toukokuuta 2024) oli uusiseelantilainen snooker-ammattilainen. Hän oli parhaimmillaan rankinglistan sijalla 18 ja ylsi MM-kisoissa kahdesti puolivälieriin.
Glenn Closen filmografia ja esiintymiset

Tämä on Glenn Closen filmografia ja esiintymiset.
Muita rooleja.
Tekijänä.
Jakso ”Do You Mean There Are Still Real Cow­boys?”.
9 jaksoa.